રેલ મંત્રી સુરેશ પ્રભુએ રવિવારે જ ક્રિકેટ વિશ્વ કપમાં ભાગ લઇ રહેલા મહિલા ક્રિકેટરો, જે રેલવેમાં નોકરી કરે છે, તેમને પ્રમોશન આપવાની જાહેરાત કરી હતી. આ પ્રમોશન નિશ્ચિત સમયગાળા પહેલાં આપવામાં આવી રહ્યું છે. આ અંગે વાત કરતાં રેલવે સ્પોર્ટ્સ પ્રમોશન બોર્ડના સચિવ રેખા યાદવે જણાવ્યું હતું કે, માનનીય રેલ મંત્રી શ્રી સુરેશ પ્રભુએ રેલવે સાથે જોડાયેલ મહિલા ક્રિકેટરોના પ્રમોશનની ઘોષણા કરી છે, અમારા એક્સટેન્ટ નીતિ હેઠળ તેમને રોકડ ઇનામ પણ આપવામાં આવશે. ઉલ્લેખનીય છે કે, કપ્તાન મિતાલી રાજ અને હરમનપ્રીત કૌર ઉપરાંત 10 મહિલા ક્રિકેટરો રેલવે સાથે જોડાયેલી છે.